**KÚPNA ZMLUVA č. .............. / ..............**

uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „*ObZ*“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „*zákon o verejnom obstarávaní*“)

(ďalej len „*zmluva*“)

**Zmluvné strany:**

|  |  |
| --- | --- |
| ***Predávajúci:*** |  |
| Bankové spojenie:  IBAN:  SWIFT: |  |
| IČO: |  |
| DIČ:  IČ DPH: |  |
| V zastúpení: |  |
| Zapísaný: |  |

(ďalej len „*predávajúci*“)

a

## 

|  |  |
| --- | --- |
| ***Kupujúci:*** |  |
| Bankové spojenie:  IBAN:  SWIFT: |  |
| IČO: |  |
| V zastúpení: |  |

(ďalej len „*kupujúci*“)

(predávajúci a kupujúci ďalej aj ako „*zmluvné strany*“ a každý samostatne aj ako „*zmluvná strana*“)

**Zmluvné strany sa dohodli na nasledovnom obsahu/predmete zmluvy:**

**PREAMBULA**

1. Ministerstvo zdravotníctva Slovenskej republiky (ďalej len „MZ SR“) ako centrálna obstarávacia organizácia podľa § 15 ods. 2 písm. a) zákona o verejnom obstarávaní uskutočnilo užšiu súťaž za účelom zriadenia dynamického nákupného systému na predmet zákazky „Centrálne verejné obstarávanie IKT (DNS)“, ktorej oznámenie o vyhlásení verejného obstarávania bolo uverejnené v Úradnom vestníku Európskej únie zo dňa 07.05.2025 pod číslom 291367-2025 a vo Vestníku verejného obstarávania č. 92/2025 zo dňa 09.05.2025 pod značkou 7784 - MUT v súlade so zákonom o verejnom obstarávaní (ďalej len „verejné obstarávanie“).
2. Verejné obstarávanie realizovalo MZ SR v súlade s oznámením o vyhlásení verejného obstarávania a v súlade so súťažnými podkladmi aj pre rozpočtové a príspevkové organizácie MZ SR, poskytovateľov zdravotnej starostlivosti ako aj iných prijímateľov v rezorte MZ SR, ktorí sú verejnými obstarávateľmi podľa § 7 ods. 1 písm. d) zákona o verejnom obstarávaní a ktorí sú špecifikovaní v prílohe č..... súťažných podkladov použitých vo verejnom obstarávaní.
3. Na základe vyhodnotenia súťažných ponúk predložených do uvedeného postupu zadávania zákazky bola ponuka predávajúceho vyhodnotená ako úspešná ponuka v súlade s podmienkami uvedenými v súťažných podkladoch verejného obstarávania.
4. Predávajúci a kupujúci týmto vyhlasujú, že sú spôsobilí túto zmluvu uzatvoriť a plniť záväzky v nej obsiahnuté.

# Predmet zmluvy

* 1. Predmetom zmluvy je záväzok predávajúceho dodať kupujúcemu hnuteľné veci a previesť   
     na kupujúceho vlastnícke právo k týmto hnuteľným veciam uvedeným v bode 1.2. tohto článku  
     zmluvy a záväzok kupujúceho zaplatiť predávajúcemu dohodnutú kúpnu cenu uvedenú   
     v článku 2 tejto zmluvy.
  2. Predmetom kúpy v zmysle tejto zmluvy je nákup počítačovej techniky a počítačových dielov, vrátane dopravy, bližšie špecifikovaný v prílohe č. 1 tejto zmluvy Špecifikácia predmetu zákazky (ďalej len „predmet kúpy“).
  3. Predávajúci sa zaväzuje, že v rámci dohodnutej kúpnej ceny podľa tejto zmluvy, kupujúcemu súčasne dodá dokumentáciu v zmysle prílohy č. 1 Špecifikácia predmetu zákazky   
     (napr. užívateľský manuál v slovenskom jazyku, servisný a prevádzkový manuál   
     v slovenskom jazyku, záručný list v slovenskom jazyku a pod.).
  4. Predávajúci sa zároveň zaväzuje, že súčasťou dodania v rámci dohodnutej kúpnej ceny uvedenej v článku 2 tejto zmluvy, je aj poskytnutie záruky v zmysle článku 4 zmluvy.
  5. Predmet kúpy musí byť nový, nepoužívaný, v originálnom balení bez akýchkoľvek známok poškodenia a funkčných vád s minimálnymi funkčnými a technickými parametrami uvedenými kupujúcim.

# Kúpna cena a platobné podmienky

## Kúpna cena za predmet kúpy a jednotkové ceny uvedené v prílohe č. 1 zmluvy sú stanovené v zmysle § 3 zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

## Cena bez DPH: *[doplní uchádzač]*

## DPH 23 %: *[doplní uchádzač]*

## Cena vrátane DPH: *[doplní uchádzač]*

## Doplnené v zmysle ponuky úspešného uchádzača (ďalej len ako „kúpna cena”).

## Kúpnou cenou sa rozumie konečná cena vrátane všetkých ciel a daňových poplatkov, nákladov súvisiacich s dodaním predmetu kúpy na miesto plnenia dohodnuté touto zmluvou, nákladov za vystavenie dokladov podľa bodu 1.3 tejto zmluvy, ako aj vrátane ceny za poskytnutie záruky v zmysle bodu 1.4 tejto zmluvy, za odstraňovanie vád v záručnej lehote podľa článku 4 zmluvy, pravidelných prehliadok počas záručnej doby v zmysle článku 4 tejto zmluvy, ako aj všetkých služieb, činností, výkonov a ostatných nákladov predávajúceho v súvislosti s predajom predmetu kúpy.

## Kupujúci neposkytuje za predmet kúpy zálohu ani nijaké preddavky z kúpnej ceny.

## Predávajúci je oprávnený vystaviť faktúru na zaplatenie predmetu kúpy až po potvrdení dodania predmetu kúpy zo strany kupujúceho podpisom protokolu o dodaní podľa článku 3 bod 3.3 tejto zmluvy.

## Splatnosť faktúry je (30/60) tridsať/šesťdesiať *[upraví sa v závislosti od konkrétnej zmluvy: „Dlžník, ktorý je subjektom verejného práva a zároveň poskytovateľom zdravotnej starostlivosti podľa osobitného zákona, si môže v zmluve dohodnúť dlhšiu lehotu splatnosti ako podľa odseku 1 prvej vety, najviac však v trvaní 60 dní.“]* dní od jej preukázaného doručenia kupujúcemu. Peňažný záväzok kupujúceho vyplývajúci z tejto zmluvy bude splnený dňom odpísania príslušnej sumy z jeho účtu v prospech účtu predávajúceho.

## Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov.

## Faktúra (daňový doklad) musí obsahovať nasledovné náležitosti:

## obchodné meno predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,

## bankové spojenie predávajúceho (názov a adresa banky predávajúceho, SWIFT kód),

## číslo bankového účtu v tvare IBAN,

## názov kupujúceho, adresu jeho sídla, miesta podnikania, prípadne prevádzkarne kupujúceho a jeho identifikačné číslo pre daň z pridanej hodnoty, ak mu je pridelené,

## poradové číslo faktúry,

## dátum dodania predmetu plnenia kupujúcemu, ak tento dátum možno určiť a ak sa odlišuje od dátumu vyhotovenia faktúry,

## dátum vyhotovenia faktúry,

## množstvo a druh dodaného tovaru,

## základ dane, jednotkovú cenu bez dane a zľavy a rabaty, ak nie sú obsiahnuté v jednotkovej cene,

## sadzbu dane, údaj o oslobodení od dane alebo v prípadoch, ak predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH s uvedením príslušného ustanovenia právnych predpisov, ktoré to odôvodňujú,

## výšku dane spolu v mene EUR,

## celkovú sumu požadovanú na platbu v mene EUR zaokrúhlenú na dve desatinné miesta,

## číslo a názov kúpnej zmluvy.

## V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.

## Na účely fakturácie sa za deň dodania predmetu kúpy kupujúcemu považuje deň podpísania protokolu o dodaní (ďalej len „protokol o dodaní“) obidvomi zmluvnými stranami v zmysle článku 3 bod 3.3 tejto zmluvy. Protokol o dodaní musí byť prílohou faktúry.

## Kupujúci je oprávnený odstúpiť od zmluvy v prípade, že predmet kúpy, ktorý je predmetom zmluvy je kapitálovým výdavkom hradeným zo štátneho rozpočtu a poskytovateľ finančných prostriedkov / príslušný orgán štátnej správy - ministerstvo /, ktorý má realizovať jej financovanie neposkytol z akéhokoľvek dôvodu alebo bez udania dôvodu kupujúcemu finančné prostriedky na predmet kúpy. Zmluvné strany sa dohodli, že v prípade odstúpenia od zmluvy z tohto dôvodu nevzniká žiadnej zo zmluvných strán nárok na akékoľvek finančné plnenie.

# Miesto a lehota dodania predmetu kúpy a preberanie predmetu kúpy

## Miesto a lehota dodania je určená v prílohe č. 1 Špecifikácia predmetu kúpy.

## Povinnosť dodať predmet kúpy podľa tejto zmluvy si predávajúci riadne splní okamihom dodania predmetu kúpy na miesto plnenia spolu s odovzdaním dokladov podľa bodu 1.3 tejto zmluvy po preukázaní funkčnosti predmetu kúpy. Nebezpečenstvo škody a riziko náhodnej skazy na predmet kúpy prechádza na kupujúceho momentom prevzatia predmetu kúpy.

## O riadnom dodaní predmetu kúpy predávajúci a kupujúci spíšu protokol o dodaní. Protokol o dodaní (vzor je príloha č. .... súťažných podmienok) musí obsahovať minimálne nasledovné náležitosti: identifikáciu príslušnej výzvy na predkladanie ponúk, identifikačné údaje predávajúceho a kupujúceho, množstvo a identifikáciu dodávaného tovaru, sumu predmetného plnenia, miesto dodania, dátum vyhotovenia protokolu o dodaní, podpisy oprávnených osôb za predávajúceho a kupujúceho.

## Kupujúci je oprávnený odmietnuť prevzatie predmetu kúpy v prípade, ak nie je poskytnutý v súlade s podmienkami dohodnutými v tejto zmluve. Súpis prípadných zistených vád a nedostatkov, dohodnuté lehoty na ich odstránenie, dohodnutý spôsob ich odstránenia, ako i ďalšie skutočnosti, sa pri tomto konaní dohodnú a uvedú do zápisu.

# Záruka a zodpovednosť za vady

## Predávajúci sa zaväzuje, že predmet kúpy bude spĺňať dohodnutý účel a vlastnosti vyplývajúce z prílohy č. 1 Špecifikácia predmetu kúpy a zároveň bude spĺňať technické požiadavky uvedené vo výzve na predkladanie ponúk a následne uvedené v ponuke predávajúceho.

## Záručná doba na predmet kúpy je (24) dvadsaťštyri mesiacov odo dňa jeho prevzatia zo strany kupujúceho, pokiaľ výrobca predmetu kúpy neposkytuje dlhšiu záručnú dobu.

## Záručná doba začína plynúť odo dňa prevzatia predmetu kúpy kupujúcim. Dátum jeho prevzatia bude uvedený na protokole o dodaní podľa článku 3 bod 3.3 tejto zmluvy.

## Predávajúci sa zaväzuje počas trvania záručnej doby uvedenej v bode 4.2 tohto článku zmluvy vykonávať pravidelné prehliadky predmetu kúpy v stanovenom časovom intervale, ak budú výrobcom dodávaného tovaru predpísané. Náklady súvisiace s vykonaním pravidelných prehliadok sú zahrnuté v kúpnej cene uvedenej v článku 2 bod 2.1 tejto zmluvy.

## Predávajúci sa zaväzuje odstrániť reklamovanú vadu v primeranej lehote určenej v prílohe č. 1 Špecifikácia predmetu kúpy.

## V prípade uplatňovania nárokov z vád predmetu kúpy v rámci záručnej doby kupujúcim sa postupuje podľa príslušných ustanovení ObZ a ostatných všeobecne záväzných právnych predpisov Slovenskej republiky.

# Sankcie za porušenie zmluvy, úrok z omeškania a náhrada škody

## Za omeškanie predávajúceho s riadnym dodaním predmetu kúpy alebo jeho časti má kupujúci nárok na zmluvnú pokutu vo výške 0,05 % kúpnej ceny za každý deň omeškania. Omeškanie trvajúce viac ako (30) tridsať dní sa považuje za podstatné porušenie zmluvy a oprávňuje kupujúceho na odstúpenie od zmluvy.

## Ak sa kupujúci dostane do omeškania so splnením peňažného záväzku alebo jeho časti, má predávajúci právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.

## V prípade omeškania predávajúceho so splnením povinnosti odstrániť vady predmetu kúpy alebo jeho časti podľa článku 4 tejto zmluvy, zaplatí predávajúci kupujúcemu zmluvnú pokutu vo výške 50,- EUR za každý aj začatý deň omeškania až do odstránenia vady.

## V prípade dodania predmetu kúpy v rozpore s prílohou č. 1 tejto zmluvy Špecifikácia predmetu kúpy, resp. v prípade nedodania predmetu kúpy kupujúcemu, zaplatí predávajúci kupujúcemu zmluvnú pokutu vo výške kúpnej ceny predmetu kúpy dojednanej v tejto zmluve.

## Nárok na zaplatenie zmluvnej pokuty si oprávnená strana uplatní doručením penalizačnej faktúry druhej zmluvnej strane so splatnosťou (30) tridsať dní odo dňa jej doručenia povinnej zmluvnej strane. Uplatnením zmluvnej pokuty nie je dotknutý nárok na náhradu škody spôsobenej porušením zmluvných povinností.

# Vlastnícke právo a zodpovednosť za škodu

## Vlastnícke právo k predmetu kúpy prechádza na kupujúceho prevzatím predmetu kúpy, tzn. okamihom podpisu protokolu o dodaní zo strany kupujúceho podľa článku 3 bod 3.3 tejto zmluvy s vyznačením riadneho dodania predmetu kúpy.

## Nebezpečenstvo škody a riziko náhodnej skazy na predmete kúpy prechádza na kupujúceho až momentom prevzatia príslušného predmetu kúpy. Do okamihu reálneho prevzatia predmetu kúpy kupujúcim znáša nebezpečenstvo škody na predmete kúpy predávajúci.

# Ukončenie zmluvy a úhrada súvisiacich nákladov

* 1. Táto zmluva trvá až do okamihu riadneho doručenia predmetu kúpy za podmienok dohodnutých v tejto zmluve. Táto zmluva zanikne aj písomnou dohodou zmluvných strán alebo písomným odstúpením od zmluvy jednou zo zmluvných strán.
  2. V prípade zániku zmluvy dohodou zmluvných strán, táto zmluva zaniká dňom uvedeným v tejto dohode. Dohoda o ukončení zmluvy musí byť písomná. V tejto dohode sa upravia aj vzájomné nároky zmluvných strán, ktoré vzniknú z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
  3. Od tejto zmluvy možno písomne odstúpiť iba v prípadoch určených v ObZ, zákone o verejnom obstarávaní a v prípadoch uvedených v tejto zmluve.
  4. Kupujúci je oprávnený odstúpiť od tejto zmluvy najmä v prípade, ak:
     1. v čase jej uzavretia existoval dôvod na vylúčenie predávajúceho pre nesplnenie podmienky účasti podľa [§ 32](http://www.adval.sk/EVO/Legislativa/zvo/#doc41) ods. 1 písm. a) zákona o verejnom obstarávaní,
     2. zmluva nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
     3. je predávajúci v omeškaní s dodaním predmetu kúpy o viac ako (30) tridsať kalendárnych dní,
     4. predávajúci koná v rozpore s touto zmluvou a/alebo všeobecne záväznými právnymi predpismi a na písomnú výzvu kupujúceho toto konanie a jeho následky v určenej primeranej lehote neodstráni,
     5. predávajúci, ktorý má povinnosť zapisovať sa do registra partnerov verejného sektora, nebol v čase uzavretia tejto zmluvy zapísaný v registri partnerov verejného sektora alebo bol vymazaný z registra partnerov verejného sektora.

# Subdodávatelia

## Predávajúci je oprávnený plnením vybraných častí tejto zmluvy poveriť svojich subdodávateľov. Zoznam subdodávateľov tvorí prílohu č. 2 Zoznam subdodávateľov tejto zmluvy. V zozname subdodávateľov sa uvádza podiel plnenia každého subdodávateľa vo finančnom vyjadrení z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Ak to vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, musí byť subdodávateľ zapísaný v registri partnerov verejného sektora.

## V prípade, ak má počas plnenia zmluvy predávajúci záujem zmeniť alebo doplniť svojich subdodávateľov, je povinný rešpektovať nasledovné pravidlá:

1. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v rovnakej kvalite, ako pôvodný subdodávateľ a musí spĺňať rovnaké podmienky, ako pôvodný subdodávateľ (ak boli stanovené),
   1. predávajúci oznámi kupujúcemu návrh na zmenu subdodávateľa spolu s predložením dokladov preukazujúcich splnenie podmienok uvedených vyššie.

### Návrh na zmenu subdodávateľa spolu s  aktualizovaným znením prílohy č. 2 Zoznam subdodávateľov musí predávajúci predložiť kupujúcemu najneskôr (3) tri pracovné dni pred začatím plánovanej subdodávky. Kupujúci má právo zmenu odmietnuť, ak nie sú splnené podmienky uvedené v bode 8.2 tohto článku zmluvy.

### Pre vylúčenie akýchkoľvek pochybností sa zmluvné strany dohodli, že pre zmenu alebo doplnenie subdodávateľov nie je potrebné uzatvárať dodatok k tejto zmluve, pokiaľ bude dodržaný postup podľa tohto článku zmluvy.

### V prípade, ak predávajúci využije na plnenie ktorejkoľvek povinnosti podľa tejto zmluvy subdodávateľa, predávajúci za konanie subdodávateľa voči kupujúcemu zodpovedá, ako keby plnenie vykonával sám.

### V prípade porušenia niektorej z povinností predávajúceho podľa bodov 8.1 až 8.3 tohto článku zmluvy (napr. neodovzdanie zoznamu subdodávateľov, neoznámenie prípadnej zmeny subdodávateľa, nenahradenie subdodávateľa v prípade výmazu subdodávateľa z registra partnerov verejného sektora počas trvania tejto zmluvy) je kupujúci oprávnený požadovať od predávajúceho zmluvnú pokutu vo výške 5 % kúpnej ceny podľa článku 2 tejto zmluvy za každé jednotlivé porušenie týchto povinností, a to aj opakovane.

* 1. Predávajúci berie na vedomie, že Cena tovaru tvoriaceho predmet Zmluvy môže/je financovaná z prostriedkov fondov EÚ. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (najmä zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov). Predávajúci sa zaväzuje strpieť výkon kontroly/auditu/ kontroly na mieste súvisiacom s plnením predmetu Zmluvy a je povinný poskytnúť oprávneným osobám všetku potrebnú súčinnosť pre riadne vykonanie kontroly alebo auditu alebo kontroly na mieste súvisiacom s plnením predmetu Zmluvy. Oprávnenými osobami na výkon kontroly alebo auditu alebo overovania sú najmä:

a) Národná implementačná a koordinačná autorita, vykonávateľ, sprostredkovateľ,

b) Orgán zabezpečujúci ochranu finančných záujmov EÚ,

c) Orgán vnútorného auditu a ním poverené osoby,

d) Orgán vládneho auditu a im poverené osoby,

e) Najvyšší kontrolný úrad Slovenskej republiky, Úrad pre verejné obstarávanie, Protimonopolný úrad, Certifikačný orgán a nimi poverené osoby,

f) Orgán auditu, jeho spolupracujúce orgány a nimi poverené osoby,

g) splnomocnení zástupcovia Európskej komisie a Európskeho dvora audítorov,

h) osoby prizvané orgánmi uvedenými v písm. a) až g) v súlade s právnymi predpismi Slovenskej republiky a právnymi aktmi Európskej únie,

i) poverené MZ SR.

8.7 Predávajúci berie na vedomie, že výkon kontroly/auditu/ kontroly na mieste súvisiacom s plnením predmetu Zmluvy, sa môže týkať Predávajúceho, ako aj jeho subdodávateľov. Predávajúci berie na vedomie, že v súvislosti s povinnosťou strpieť výkon kontroly/auditu/ kontroly na mieste súvisiacom s plnením predmetu Zmluvy, poskytovaním súčinnosti pri výkone kontroly/auditu/ kontroly na mieste súvisiacom s plnením predmetu Zmluvy, alebo akýmikoľvek úkonmi týkajúcimi sa výkonu kontroly/auditu/ kontroly na mieste súvisiacom s plnením predmetu Zmluvy, Predávajúci ani jeho subdodávatelia nemajú nárok na odmenu, náhradu ani na iné plnenie.

8.8 Predávajúci je povinný rešpektovať právo osôb oprávnených na výkon kontroly/auditu/ kontroly na mieste súvisiacom s predmetom Zmluvy vstupovať do objektov a prevádzok Predávajúceho, ak uvedené súvisí s predmetom Zmluvy a taktiež je povinný rešpektovať právo osôb oprávnených na výkon kontroly/auditu/ kontroly na mieste súvisiacom s predmetom Zmluvy požadovať od Predávajúceho predloženie originálnych dokladov a inej dokumentácie potrebnej pre riadne vykonanie kontroly/auditu/ kontroly na mieste súvisiacom s predmetom Zmluvy.

8.9 Predávajúci sa zaväzuje prijať opatrenia na nápravu nedostatkov zistených kontrolou/auditom/ kontrolou na mieste súvisiacom s predmetom Zmluvy, v lehote stanovenej osobami oprávnenými na výkon kontroly/auditu/ kontroly na mieste súvisiacom s predmetom Zmluvy a zároveň zaslať Kupujúcemu informáciu o splnení opatrení prijatých na nápravu zistených nedostatkov bezodkladne po ich splnení.

# Záverečné ustanovenia

* 1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v centrálnom registri zmlúv, vedenom Úradom vlády Slovenskej republiky v súlade s § 47 a zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“) a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

# 

# Práva a povinnosti zmluvných strán neupravené v tejto zmluve sa riadia príslušnými ustanoveniami ObZ a ostatných všeobecne záväzných právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov zmluvných strán týkajúcich sa tejto zmluvy a jej aplikácie, ak sa ich nepodarí urovnať iným spôsobom a jednou zo zmluvných strán je zahraničný subjekt, je daná právomoc súdov Slovenskej republiky.

# Zmluvné strany pre účely tejto zmluvy určujú kontaktné osoby zodpovedné za komunikáciu v súvislosti s touto zmluvou a za podpísanie protokolu o dodaní takto:

# za predávajúceho:

# meno: *[doplní úspešný uchádzač najneskôr pri podpise zmluvy]*

# tel.: *[doplní úspešný uchádzač najneskôr pri podpise zmluvy]*

# e-mail: *[doplní úspešný uchádzač najneskôr pri podpise zmluvy]*

# za kupujúceho:

# meno: *[doplní kupujúci najneskôr pri podpise zmluvy]*

# tel.: *[doplní kupujúci najneskôr pri podpise zmluvy]*

# e-mail: *[doplní kupujúci najneskôr pri podpise zmluvy]*

# Zmluvné strany sa dohodli, že predávajúci nie je oprávnený akékoľvek svoje pohľadávky voči kupujúcemu vyplývajúce z tejto zmluvy alebo súvisiace s touto zmluvou postúpiť na tretiu osobu bez predchádzajúceho písomného súhlasu kupujúceho. Právny úkon, na základe ktorého predávajúci svoje pohľadávky vyplývajúce z tejto zmluvy alebo súvisiace s touto zmluvou postúpi bez predchádzajúceho písomného súhlasu kupujúceho na tretiu osobu je neplatný. V prípade porušenia tohto záväzku zo strany predávajúceho vzniká kupujúcemu nárok na zaplatenie zmluvnej pokuty zo strany predávajúceho vo výške 2 % z istiny postúpenej pohľadávky. *(uplatní sa pri všetkých kupujúcich)*

# Zmluvné strany sa dohodli, že Predávajúci nie je oprávnený akékoľvek svoje pohľadávky voči Kupujúcemu vyplývajúce z tejto zmluvy alebo súvisiace s touto zmluvou zabezpečiť ručením treťou osobou bez predchádzajúceho písomného súhlasu Kupujúceho. Právny úkon, na základe ktorého Predávajúci svoje pohľadávky vyplývajúce z tejto zmluvy alebo súvisiace s touto zmluvou zabezpečí ručením treťou osobou bez predchádzajúceho písomného súhlasu Kupujúceho je neplatný. V prípade porušenia tohto záväzku zo strany predávajúceho vzniká kupujúcemu nárok na zaplatenie zmluvnej pokuty zo strany predávajúceho vo výške 2 % z istiny pohľadávky zabezpečenej ručením. *(uplatní sa len pri kupujúcich – nemocnice podľa § 7 ods. 4 písm. a) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov)*

# Zmluva je vyhotovená v piatich (5) rovnopisoch, pričom kupujúci dostane štyri (4) rovnopisy a predávajúci dostane jeden (1) rovnopis.

# Zmluvné strany berú na vedomie, že zmena zmluvy je možná len v súlade s § 18 zákona o verejnom obstarávaní. Prípadná zmena tejto zmluvy je možná len písomnou dohodou zmluvných strán, a to vo forme číslovaných dodatkov podpísaných oprávnenými zástupcami oboch zmluvných strán.

# Ak niektoré ustanovenia tejto zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením. Ak sa niektoré z ustanovení tejto zmluvy stane neplatným z dôvodu rozporu s právnymi predpismi, zaväzujú sa zmluvy strany takéto ustanovenie nahradiť iným, primerane zodpovedajúcim právnemu významu pôvodného ustanovenia a zmyslu a účelu tejto zmluvy.

# Zmluvné strany vyhlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

# Neoddeliteľnou súčasťou zmluvy sú prílohy:

# Príloha č. 1 Špecifikácia predmetu kúpy *[predloží úspešný uchádzač - bude v súlade s jeho ponukou a prílohou č.1 Podrobný opis predmetu zákazky]*

# Príloha č. 2 Zoznam subdodávateľov *[ak relevantné - predloží úspešný uchádzač najneskôr pri podpise zmluvy]* alt. Vyhlásenie úspešného uchádzača o nevyužití subdodávateľov *[predloží úspešný uchádzač najneskôr pri podpise zmluvy]*

# Príloha č. 3 Rozpočet (cenová ponuka úspešného uchádzača.....

V Bratislave dňa: V *[doplní uchádzač]*, dňa*[doplní uchádzač]*

|  |  |
| --- | --- |
| Za kupujúceho: | Za predávajúceho: |
| Prijímateľ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | *[doplní uchádzač]*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *[doplní uchádzač]* *xxx* |